POROČILO KOMISIJE EVROPSKEMU PARLAMENTU IN SVETU ŠESTO FINANČNO POROČILO KOMISIJE EVROPSKEMU PARLAMENTU IN SVETU O EVROPSKEM KMETIJSKEM JAMSTVENEM SKLADU PRORAČUNSKO LETO 2012 /* COM/2013/0657 final */





KAZALO 1........... PRORAČUNSKI POSTOPEK.. 3 2........... STANJE GOTOVINE IN UPRAVLJANJE ODOBRITEV.. 6 3........... IZVRŠEVANJE PRORAČUNA EKJS ZA LETO 2012. 8 4........... PRIPOMBE K IZVRŠEVANJU PRORAČUNA EKJS ZA LETO 2012. 9 5........... IZVRŠEVANJE NAMENSKIH PREJEMKOV.. 11 6........... RAZČLENITEV PO VRSTAH ODHODKOV.. 12 Priloga 1 Priloga 2 Priloga 3 Priloga 4-I Priloga 4-II Priloga 5 Priloga 6 || Proračunski postopek za leto 2012 – odobritve za prevzem obveznosti za EKJS Delež proračuna EKJS v proračunu EU za obdobje 2006–2012 Analiza izvrševanja proračuna EKJS – proračunsko leto 2012 Analiza izvrševanja proračuna EKJS – proračunsko leto 2012. Namenski prejemki. C4 Analiza izvrševanja proračuna EKJS – proračunsko leto 2012. Namenski prejemki. C5 Izvrševanje proračuna EKJS po členih in državah članicah – proračunsko leto 2012 Razvoj razčlenitve odhodkov EKJS v proračunskih letih 2007–2012 Opomba: temu poročilu je priložen podroben delovni dokument Komisije. Celotno besedilo tega delovnega dokumenta (v angleščini) in priložene razpredelnice (v angleščini) bo na voljo tudi na spletišču Europa, in sicer na spletni strani GD za kmetijstvo (http://ec.europa.eu/agriculture/cap-funding/financial-reports/eagf/index_en.htm). 1. PRORAČUNSKI POSTOPEK[1] 1.1. Predlog proračuna za leto 2012 Predlog proračuna (PP) za leto 2012 je Komisija sprejela in je bil predložen proračunskemu organu 20. aprila 2011. Predlagane odobritve za prevzem obveznosti za Evropski kmetijski jamstveni sklad (EKJS) iz poglavja 2 Finančnega okvira za obdobje 2007–2013 so znašale 44 179,7 milijona EUR. Svet je 25. julija 2011 sprejel stališče o predlogu proračuna za leto 2012, s katerim je v primerjavi s predlogom proračuna Komisije zmanjšal odobritve za prevzem obveznosti za EKJS za 535,5 milijona EUR, in sicer na 43 644,2 milijona EUR. Po drugi strani je Evropski parlament 26. oktobra 2011 sprejel stališče o predlogu proračuna za leto 2012, pri čemer je v primerjavi s predlogom proračuna Komisije povečal odobritve za prevzem obveznosti za EKJS za 271,9 milijona EUR, in sicer na 44 451,6 milijona EUR. 1.2. Pisni predlog spremembe za leto 2012 Komisija je 25. oktobra 2011 sprejela pisni predlog spremembe št. 3 za predlog proračuna za leto 2012, v katerem so zahteve za odobritve za prevzem obveznosti za EKJS določene na 44 091,6 milijona EUR. Ta znesek je bil za 88,1 milijona EUR manjši od zneska, predvidenega v predlogu proračuna. K temu zmanjšanju je v glavnem prispevalo povečanje pričakovanih razpoložljivih namenskih prejemkov v letu 2012, in sicer za 291 milijonov EUR. Namenski prejemki, predvideni v predlogu proračuna za leto 2012, so znašali 791 milijonov EUR. Ta znesek je bil v pisnem predlogu spremembe za leto 2012 povečan na 1 010 milijonov EUR. 1.3. Sprejetje proračuna za leto 2012 V spravnem postopku, ki je potekal novembra 2011, je bil dosežen dogovor o proračunu za EKJS za leto 2012. Ta proračun je Evropski parlament sprejel 1. decembra 2011. Vseboval je naslednje odobritve za prevzem obveznosti in odobritve plačil: – odobritve za prevzem obveznosti v višini 43 603,4 milijona EUR in odobritve plačil v višini 43 601,3 milijona EUR za ukrepe kmetijskega trga in neposredne pomoči (področje politike 05 – Kmetijstvo in razvoj podeželja), – odobritve za prevzem obveznosti v višini 335,8 milijona EUR in odobritve plačil v višini 245,5 milijona EUR za veterinarske in fitosanitarne ukrepe (področje politike 17 – Zdravje in varstvo potrošnikov), – odobritve za prevzem obveznosti v višini 30,5 milijona EUR in odobritve plačil v višini 29,1 milijona EUR za trge z ribiškimi proizvodi (področje politike 11 – Pomorske zadeve in ribištvo). V proračunu so skupne odobritve za prevzem obveznosti za EKJS znašale 43 969,6 milijona EUR, odobritve plačil pa 43 876 milijonov EUR. Razlika med odobritvami za prevzem obveznosti in odobritvami plačil nastane, ker so za nekatere ukrepe, ki jih neposredno izvaja Komisija, uporabljene diferencirane odobritve. Ti ukrepi so povezani predvsem s promocijo kmetijskih proizvodov, strategijo politike in koordinacijskimi ukrepi za kmetijstvo, z ribištvom ter veterinarskimi in fitosanitarnimi ukrepi. Pri izglasovanih odobritvah za prevzem obveznosti za EKJS za področje politike 05, ki so znašale 43 603,4 milijona EUR, je bil znesek v višini 3 230,8 milijona EUR predviden za tržne ukrepe iz poglavja 05 02, znesek v višini 40 510,7 milijona EUR za neposredne pomoči iz poglavja 05 03, znesek v višini 192,7 milijona EUR za revizijo odhodkov za kmetijstvo iz poglavja 05 07, znesek v višini 45,8 milijona EUR pa za strategijo politike in usklajevanje iz poglavja 05 08. Podrobnosti najdete v Prilogi 1. 1.4. Namenski prejemki za EKJS[2] V skladu s členom 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi sklepov o potrditvi skladnosti ter na podlagi nepravilnosti in dajatev na mleko, namenski prejemki za financiranje odhodkov EKJS. Namenski prejemki se lahko v skladu s temi določbami uporabijo za financiranje katerih koli odhodkov EKJS. Če se del teh prejemkov ne porabi, se neporabljeni del samodejno prenese v naslednje proračunsko leto. Ob pripravi proračuna za leto 2012 je bila pripravljena ocena prejemkov tako za znesek, ki naj bi se zbral med proračunskim letom 2012, kot tudi za znesek, ki naj bi se prenesel iz proračunskega leta 2011 v proračunsko leto 2012. Ta ocena je znašala 1 010 milijonov EUR in je bila upoštevana, ko je proračunski organ sprejel proračun za leto 2012. Konkretno: – prejemki, ki izvirajo iz popravkov pri potrditvi skladnosti in iz nepravilnosti, so bili ocenjeni na 600 milijonov EUR oziroma 150 milijonov EUR, prejemki iz dajatev na mleko pa so bili ocenjeni na 55 milijonov EUR; tako je bil skupni znesek namenskih prejemkov, ki naj bi se zbrali med proračunskim letom 2012, ocenjen na 805 milijonov EUR, – namenski prejemki, ki naj bi se po pričakovanjih prenesli iz proračunskega leta 2011 v proračunsko leto 2012, so bili ocenjeni na 205 milijonov EUR. Komisija je v proračunu za leto 2012 te na začetku ocenjene namenske prejemke v višini 1 010 milijonov EUR namenila dvema shemama, in sicer: – 310 milijonov EUR za operativna sredstva za organizacije proizvajalcev v sektorju sadja in zelenjave ter – 700 milijonov EUR za shemo enotnega plačila (neposredne pomoči). Proračunski organ je v skladu s predlogi Komisije za ti dve shemi odobril sredstva v višini 496 milijonov EUR oziroma 30 472 milijonov EUR. Vsota navedenih izglasovanih odobritev in namenskih prejemkov ustreza skupni oceni razpoložljivih odobritev v višini 806 milijonov EUR za operativna sredstva za organizacije proizvajalcev v sektorju sadja in zelenjave ter 31 172 milijonov EUR za shemo enotnega plačila. 1.5. Začasni zneski za prestrukturiranje v sektorju sladkorja[3] Začasni zneski za prestrukturiranje v sektorju sladkorja, kot so določeni v členu 11 Uredbe Sveta (ES) št. 320/2006, se obravnavajo kot namenski prejemki za financiranje pomoči pri prestrukturiranju industrije sladkorja in druge pomoči, predvidene v skladu za prestrukturiranje industrije sladkorja. Za tržna leta od 2006/2007 do 2008/2009 so se ti zneski nanašali na količinske kvote za sladkor, inulinski sirup in izoglukozo, ki so jih imeli izvajalci v vsaki državi članici, ter so jih države članice vplačevale v sklad. V času priprave proračuna za leto 2012 se je pričakovalo, da se bo iz proračunskega leta 2011 v proračunsko leto 2012 prenesel znesek v višini 832,2 milijona EUR. 1.6. Delež proračuna EKJS v skupnem proračunu EU Delež končnega proračuna EKJS (odobritve za prevzem obveznosti) v skupnem proračunu EU za obdobje 2006–2012 je naveden v Prilogi 2. 2. STANJE GOTOVINE IN UPRAVLJANJE ODOBRITEV 2.1. Upravljanje odobritev 2.1.1. Odobritve, ki so bile na voljo za proračunsko leto 2012 v EUR || Odhodkovni del proračuna (1) || Odobritve za prevzem obveznosti || Odobritve plačil || Del proračuna, ki se nanaša na prejemke (NP) (2) || Napovedi 1. Začetne odobritve za EKJS, od tega: || 43 969 637 305 || 43 875 978 049 || 1. Potrditev skladnosti || 600 000 000 1a. Odobritve v okviru deljenega upravljanja || 43 540 900 000 || 43 540 900 000 || 2. Nepravilnosti || 150 000 000 1b. Odobritve v okviru centraliziranega neposrednega upravljanja (3) || 428 737 305 || 335 078 049 || 3. Dodatne dajatve proizvajalcev mleka || 55 000 000 2. Sprememba proračuna št. 6/2012 || –65 420 000 || 17 000 000 || 4. Začasni zneski za prestrukturiranje za sektor sladkorja (4) || 0 3. Prenosi v/iz EKJS v letu || 71 000 || 10 614 720 || Skupna napoved NP || 805 000 000 4. Končne odobritve za EKJS, od tega: || 43 904 288 305 || 43 903 592 769 || || 4a. Odobritve v okviru deljenega upravljanja || 43 540 900 000 || 43 540 900 000 || || 4b. Odobritve v okviru centraliziranega neposrednega upravljanja || 363 388 305 || 362 692 769 || || (1) Odobritve, vnesene v proračun za leto 2012 po odbitku namenskih prejemkov, ki naj bi se po pričakovanjih zbrali v letu 2012, in tistih, ki so bili preneseni iz leta 2011 v leto 2012, v skladu s členom 10 Uredbe Sveta (ES) št. 1605/2002. (2) NP: namenski prejemki, ki naj bi se zbrali. Zneski prejemkov niso vpisani v vrstico prejemkov (p.m.)[4], vendar je napovedani znesek naveden v proračunskih opombah. (3) 78 % odobritev za prevzem obveznosti se nanaša na odhodke za veterinarske in fitosanitarne ukrepe v okviru področja politike 17 – Zdravje in varstvo potrošnikov. Ostalo se nanaša na odhodke za strategijo politike in usklajevanje v okviru področja politike 05 – Kmetijstvo in razvoj podeželja (15 %) ter odhodke za trge z ribiškimi proizvodi v okviru področja politike 11 – Pomorske zadeve in ribištvo (7 %). (4) Ti prejemki so bili porabljeni za zagotovitev odobritev plačil pomoči sklada za prestrukturiranje industrije sladkorja. Ta sklad je prenehal delovati 30. septembra 2012. 2.1.2. Proračunsko izvrševanje odobritev, ki so bile na voljo za proračunsko leto 2012 v EUR || Izvrševanje odobritev za prevzem obveznosti || Izvrševanje odobritev plačil Deljeno upravljanje (1) || 44 495 484 915,34 || 44 495 484 915,34 Odhodki v okviru centraliziranega neposrednega upravljanja || 359 808 478,00 || 347 851 305,54 Skupaj (vključno s skladom za prestrukturiranje industrije sladkorja) Sklad za prestrukturiranje industrije sladkorja Skupaj (brez sklada za prestrukturiranje industrije sladkorja) || 44 855 293 393,34 109 698 527,03 44 745 594 866,31 || 44 843 336 220,88 109 698 527,03 44 733 637 693,85 (1) Znesek prevzetih obveznosti. Znesek odobritev za prevzem obveznosti in odobritev plačil, zmanjšan za znesek namenskih prejemkov, prejetih za deljeno upravljanje: 43 588 043 789,62 EUR. Za proračunsko leto 2012 je znesek dejansko uporabljenih odobritev za prevzem obveznosti znašal 44 855 293 393,34 EUR, znesek dejanskih odobritev plačil pa 44 843 336 220,88 EUR. 2.1.3. Proračunsko izvrševanje izglasovanih odobritev – odhodki v okviru centraliziranega neposrednega upravljanja s strani Komisije v EUR || Odhodki v okviru centraliziranega neposrednega upravljanja || Odobritve za prevzem obveznosti || Sprostitev obveznosti || Odobritve plačil || Prenosi v leto 2013 (2) Odobritve (C1) (1) || 363 388 305,00 || - || 362 692 769,11 || - Izvrševanje (C1) || 358 622 779,47 || - || 341 045 358,37 || 16 140 424,02 Črtane odobritve || 4 765 525,53 || - || 5 506 986,72 || - (1) C1 označuje izglasovane proračunske odobritve. Ta znesek vključuje spremembo proračuna št. 6/2012 in prenose v/iz EKJS: –65 349 000,00 EUR za odobritve za prevzem obveznosti in 27 614 720,11 EUR za odobritve plačil. (2) Prenosi v leto 2013 samo za nediferencirane odobritve. V proračunu za leto 2012 so bile za odhodke v okviru centraliziranega neposrednega upravljanja predvidene odobritve za prevzem obveznosti v višini 363,4 milijona EUR. V letu 2012 je bil izveden znesek v višini 358,6 milijona EUR. Razlika v teh odobritvah, ki je znašala 4,8 milijona EUR, se je črtala. 74,4 % odobritev za prevzem obveznosti zadeva odhodke na področju politike 17 – Veterinarski in fitosanitarni ukrepi. Ostalo zadeva področje politike 05 – Kmetijstvo in razvoj podeželja (17,2 %) ter področje politike 11 – Ribištvo (8,4 %). Večina izvršenih odobritev za prevzem obveznosti za EKJS za odhodke, ki jih v okviru neposrednega upravljanja opredeli Komisija, je diferenciranih odobritev. Samodejni prenos v leto 2013, ki se nanaša le na nediferencirane odobritve, znaša 16,1 milijona EUR. 2.2. Mesečna plačila 2.2.1. Mesečna plačila državam članicam v okviru deljenega upravljanja 2.2.1.1. Mesečna plačila za pokrivanje odhodkov Člen 15 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike[5] določa, da „Komisija izvrši mesečna plačila za odhodke akreditiranih plačilnih agencij držav članic v referenčnem mesecu […]“. Mesečna plačila državam članicam so nakazana najpozneje tretji delovni dan drugega meseca, ki sledi mesecu, v katerem so bili odhodki izvršeni. Mesečna plačila so povračilo neto odhodkov (po odbitku prejemkov), ki so se že izvršili, in so na voljo na podlagi mesečnih izjav, ki jih pošiljajo države članice[6]. Preverjanja in popravki mesečnega knjiženja odhodkov in prejemkov se opravljajo na podlagi podrobnih izjav[7]. Poleg tega bodo ta plačila postala dokončna po tem, ko bo Komisija opravila preverjanja v okviru postopka računovodske potrditve obračunov. Plačila, ki so jih države članice izvedle od 16. oktobra 2011 do 15. oktobra 2012, so vključena v sistemu za mesečna plačila. Pri preostalih plačilih Komisija izvrši neposredna plačila za omejeno število ukrepov. Skupni neto znesek izvršenih mesečnih plačil za proračunsko leto 2012 je po odbitku popravkov na podlagi postopka potrditve skladnosti in drugih popravkov znašal 43 588 043 789,62 EUR. 2.2.1.2. Sklepi o mesečnih plačilih za leto 2012 Za proračunsko leto 2012 je Komisija sprejela 12 sklepov o mesečnih plačilih. Poleg tega je bil decembra 2012 sprejet dodaten sklep o mesečnem plačilu, tako da je bil skupni znesek odobrenih mesečnih plačil usklajen s skupnimi odhodki za to proračunsko leto. 3. IZVRŠEVANJE PRORAČUNA EKJS ZA LETO 2012 3.1. Uporaba proračunskih odobritev za EKJS Proračunske obveznosti za leto 2012 so bile izvršene v celoti, stopnja izvrševanja odobritev plačil pa je ob upoštevanju namenskih prejemkov, prenesenih v to leto, in brez izvrševanja sklada za prestrukturiranje industrije sladkorja znašala 99,9 %. Izvrševanje proračuna je doseglo 44 745,6 milijona EUR. Ta odhodek je bil krit iz začetnih proračunskih odobritev z uporabo celotnega zneska namenskih prejemkov v višini 441,5 milijona EUR, prenesenih iz leta 2011, in dela namenskih prejemkov, zbranih leta 2012, v višini 408,9 milijona EUR od skupno 899,6 milijona EUR. Na področju politike 05 – Kmetijstvo in razvoj podeželja so odhodki za tržne ukrepe znašali 3 406 milijonov EUR, odhodki za neposredne pomoči pa 40 880 milijonov EUR. Odhodki za nekatere tržne ukrepe in neposredne pomoči so presegli izglasovane proračunske odobritve ter so bili delno pokriti s prenosi odobritev iz drugih proračunskih postavk in delno s prejemki, namenjenimi proračunu EKJS. Poleg tega omenjeni skupni znesek izvrševanja vključuje odhodke v višini 30,5 milijona EUR za tržne ukrepe na področju politike 11 – Ribištvo in odhodke v višini 268,4 milijona EUR za področje politike 17 – Veterinarski in fitosanitarni ukrepi. Za podrobne informacije o izvrševanju proračuna po področjih politike glej Prilogo 3. V Prilogi 5 je prikazana razčlenitev odhodkov za tržne ukrepe, neposredna plačila in revizijo odhodkov za kmetijstvo po členih in državah članicah. 4. PRIPOMBE K IZVRŠEVANJU PRORAČUNA EKJS ZA LETO 2012 V nadaljevanju je na podlagi podrobnih podatkov iz Priloge 3 naveden kratek komentar o izvrševanju proračunskih odobritev za EKJS za leto 2012 in porabi namenskih prejemkov, ki so bili na voljo v letu 2012. 4.1. Poglavje 05 02: Intervencije na kmetijskih trgih 4.1.1. Uvod Skupna plačila za to poglavje proračuna so znašala 3 406 milijonov EUR, financirala pa so se z izglasovanimi proračunskimi odobritvami v višini 3 230,8 milijona EUR in namenskimi prejemki v višini 177,4 milijona EUR, porabljenimi za kritje odhodkov v sektorju sadja in zelenjave. Preostanek namenskih prejemkov, zbranih v letu 2012, v višini 143,4 milijona EUR je bil prenesen v proračunsko leto 2013 (opomba: za podrobne informacije o tem sektorju glej točko 4.1.3). Pri postavkah, pri katerih proračunske odobritve niso bile porabljene v celoti, so bile razpoložljive odobritve prenesene v druge proračunske postavke, da bi po potrebi krile dodatne odhodke. 4.1.2. Programi za hrano Države članice so skoraj v celoti izvedle načrt za leto 2012 za razdeljevanje hrane najbolj ogroženim osebam. Poleg tega so države članice plačale neporavnane obveznosti v zvezi z upravnimi in prevoznimi stroški za načrte iz prejšnjih let. To je povzročilo prekoračitev proračunskih odobritev za leto 2012, in sicer za 15,1 milijona EUR. 4.1.3. Sadje in zelenjava Odhodki za ta sektor so znašali 1 071,2 milijona EUR, prekoračitev izvrševanja proračuna v tem sektorju pa je bila predvsem posledica odhodkov držav članic za pomoč skupinam proizvajalcev za predhodno priznanje zaradi velikega števila skupin proizvajalcev, ki so bili vključeni v to shemo po obvestilu držav članic januarja 2011, kar je bila podlaga za oceno proračuna za leto 2012. V zvezi z operativnimi sredstvi za organizacije proizvajalcev so države članice imele nižje odhodke v primerjavi z ocenjenimi proračunskimi potrebami za leto 2012, ker so bila njihova plačila prvih obrokov za načrte, odobrene za leto 2012, nižja, kot se je ocenjevalo na začetku, in niso plačale ocenjenega preostalega zneska v okviru ukrepov v zvezi z bakterijo „E. coli“. V zvezi s programom razdeljevanja sadja v šolah so odhodki nekaterih držav članic ostali pod proračunsko dodelitvijo za šolsko leto 2011/2012, medtem ko za šolsko leto 2012/2013, ki se je začelo 1. avgusta 2012, države članice do konca proračunskega leta 2012 niso imele nobenih odhodkov. Ti odhodki bodo izvršeni in prijavljeni v okviru proračuna za leto 2013. 4.1.4. Proizvodi sektorja za pridelavo grozdja Glavni ukrepi, ki so se financirali v tem sektorju, so nacionalni programi podpore za vino, pri katerih so bili odhodki dveh držav članic nekoliko nižji v primerjavi z zneski, predvidenimi v njunih programih. Vendar so bili vsi drugi programi, predvideni v okviru te sheme, izvedeni v celoti, na splošno pa je bilo izvršenih več kot 98,4 % predvidenih odobritev za leto 2012. Odhodki držav članic za plačilo še neporavnanih obveznosti v zvezi s programom krčenja, ki je bil leta 2011 ukinjen, so bili nižji v primerjavi z zneskom, predvidenim v proračunu. 4.1.5. Mleko in mlečni izdelki Razlogi za premajhno izvrševanje v sektorju so bili predvsem nižji odhodki držav članic za pomoč za zasebno skladiščenje masla zaradi nižjega obsega masla, skladiščenega v okviru te sheme, in za razdeljevanje mleka v šolah, ker so bile razdeljene količine manjše od količin, predvidenih v proračunu za leto 2012. Vendar je treba opozoriti, da je proračunski organ povečal proračun za leto 2012 za to postavko za 9 milijonov EUR v primerjavi z začetnimi potrebami v višini 81 milijonov EUR, ki jih je Komisija zahtevala v pisnem predlogu spremembe št. 3/2012. 4.1.6. Goveje in telečje meso Znižanje stopenj izvoznih nadomestil za meso in žive živali, do katerega je prišlo aprila 2012, je privedlo do premajhnega izvrševanja proračuna v okviru tega člena za 7,5 milijona EUR za izvoz svežega in zamrznjenega mesa ter za 1,3 milijona EUR za izvoz živih živali. 4.2. Poglavje 05 03: Neposredne pomoči Izglasovane odobritve za to poglavje proračuna za leto 2012 so znašale 40 510,7 milijona EUR, medtem ko so plačila znašala približno 40 880 milijonov EUR. Ta raven odhodkov EKJS za leto 2012 je bila višja v primerjavi z letom 2011 predvsem zaradi neprekinjenega postopnega uvajanja teh pomoči v EU-12 v navedenem letu. Predvideno je bilo, da bi se del sheme enotnega plačila financiral z namenskimi prejemki, kar je povzročilo to očitno prekoračitev izvrševanja, ki se je pokrila s temi predvidenimi prejemki. Prenosi izglasovanih odobritev iz drugih proračunskih postavk so krili odhodke za nekatere druge sheme v tem poglavju. 4.3. Poglavje 05 07: Revizija odhodkov za kmetijstvo 4.3.1. Člen 05 07 01: Nadzor odhodkov za kmetijstvo Ta člen vključuje predvsem zneske, ki so se knjižili v dobro proračuna EKJS na podlagi popravkov v postopku računovodske potrditve obračunov in na podlagi neupoštevanja rokov za plačila upravičencem. Vendar je to leto Komisija izvedla na splošno pozitivne popravke za račune držav članic v višini približno 28,5 milijona EUR, vključno z negativnimi popravki, naloženimi državam članicam na podlagi kazni za neupoštevanje rokov za plačila v okviru proračunske postavke 05 07 01 06. Proračun za leto 2012, ki ga je sprejel proračunski organ, je znašal – 200 milijonov EUR za negativne popravke v postopku potrditve obračunov v okviru iste proračunske postavke. Komisija je ta račun zaprla s prenosom izglasovanih odobritev v višini 228,6 milijona EUR iz drugih proračunskih postavk, v okviru katerih je prišlo do premajhnega izvrševanja. V zvezi s potrditvijo skladnosti obračunov iz prejšnjih let je Komisija v letu 2012 izvedla pozitivne popravke v višini 36,2 milijona EUR. V proračunu za leto 2012 niso bile predvidene nobene odobritve za take pozitivne popravke, ki so bile financirane s prenosom izglasovanih odobritev z enakim zneskom iz drugih proračunskih postavk. 5. IZVRŠEVANJE NAMENSKIH PREJEMKOV 5.1. Namenski prejemki za EKJS Namenski prejemki, dejansko preneseni iz leta 2011 v leto 2012, so znašali 441,5 milijona EUR in so bili v celoti porabljeni za financiranje odhodkov proračunskega leta 2012 v skladu s členom 10 finančne uredbe. Ta znesek je kril odhodke v višini 10,8 milijona EUR za operativna sredstva za organizacije proizvajalcev v sektorju sadja in zelenjave ter odhodke v višini 430,7 milijona EUR za shemo enotnega plačila. V zvezi z namenskimi prejemki, zbranimi v letu 2012, je v Prilogi 4-I prikazano, da so ti prejemki znašali 899,6 milijona EUR in so izhajali iz: – popravkov na podlagi postopka potrditve skladnosti, ki so znašali približno 674,8 milijona EUR, – prejemkov na podlagi nepravilnosti, ki so znašali približno 160,7 milijona EUR, – izterjanih dajatev na mleko v višini 64,1 milijona EUR. Del namenskih prejemkov, zbranih v letu 2012, v višini 408,9 milijona EUR je bil porabljen v navedenem letu. Znesek v višini približno 166,5 milijona EUR je bil porabljen za kritje odhodkov v navedenem letu za operativna sredstva za organizacije proizvajalcev v sektorju sadja in zelenjave, medtem ko je bilo preostalih 242,4 milijona EUR porabljenih za kritje odhodkov v navedenem letu za neposredne pomoči. Preostanek namenskih prejemkov, zbranih v letu 2012, v višini 490,7 milijona EUR je bil samodejno prenesen v proračun za leto 2013 za financiranje proračunskih potreb za navedeno leto. Za podrobne informacije glej prilogi 4-I in 4-II. 5.2. Namenski prejemki v zvezi z začasnimi zneski za prestrukturiranje v sektorju sladkorja V skladu z zakonodajo od novembra 2009 državam članicam niso bili zaračunani nobeni novi začasni zneski za prestrukturiranje. Vendar je bil v letu 2012 zaradi nepravilnosti prijavljen znesek v višini 7,8 milijona EUR. Tako je skupni znesek namenskih prejemkov, ki so na voljo skladu za prestrukturiranje industrije sladkorja, enak navedenemu znesku in znesku v višini 856,8 milijona EUR, ki je bil prenesen iz leta 2011 in je presegal znesek v višini 832,2 milijona EUR, predviden v proračunu za leto 2012, saj so države članice na koncu leta 2011 izvedle plačila, ki so bila nižja od pričakovanih. Potem ko je bil državam članicam povrnjen neto znesek v višini 109,7 milijona EUR, ki so ga porabile za pomoči skladu za prestrukturiranje industrije sladkorja (glej točko 6.3), je preostanek v višini približno 754,9 milijona EUR ostal na voljo po koncu začasnega prestrukturiranja sklada 30. septembra 2012. V skladu s členom 1(3) Uredbe (ES) št. 320/2006 je ta znesek postal namenski prejemek za EKJS. Za podrobnejše informacije glej prilogi 4-I in 4-II. 5.3. Sklad za prestrukturiranje industrije sladkorja Neto znesek povračil državam članicam za plačila, namenjena za pomoči v zvezi z ukrepi za prestrukturiranje, pomoči za diverzifikacijo ali pomoči za rafiniranje sladkorja, je znašal 109,7 milijona EUR. Zneski teh pomoči so bili povrnjeni državam članicam iz namenskih prejemkov, navedenih v točki 5.2. Za podrobne informacije glej Prilogo 3. 6. RAZČLENITEV PO VRSTAH ODHODKOV Skupni odhodki EKJS znašajo 44 745,6 milijona EUR (brez sklada za prestrukturiranje industrije sladkorja). V nadaljevanju so ti odhodki razčlenjeni na glavne kategorije poročanja, vključno z navedbo odstotka, ki ga te predstavljajo glede na skupne odhodke EKJS za leto 2012: Skladiščenje Odhodki za skladiščenje so znašali 17,4 milijona EUR. Ta znesek predstavlja predvsem odhodke za zasebno skladiščenje masla in oljčnega olja. Izvozna nadomestila Poraba za izvozna nadomestila je znašala 146,7 milijona EUR, tj. 0,3 % skupnega zneska, in se je nanašala predvsem na goveje meso, perutninsko meso, prašičje meso, jajca in proizvode, ki niso navedeni v Prilogi 1. Drugi tržni ukrepi Poleg skladiščenja in izvoznih nadomestil so odhodki za druge tržne ukrepe znašali 3 344,5 milijona EUR, tj. 7,5 % letnega skupnega zneska. Ta kategorija zajema odhodke, ki so povezani predvsem z žiti, programi za hrano, oljčnim oljem, sadjem in zelenjavo, vinom, programi POSEI in sušeno krmo, mlekom in mlečnimi izdelki, govejim in telečjim mesom ter prašičjim mesom. Ti odhodki vključujejo tudi druge manjše zneske in popravke, ki izhajajo iz finančne potrditve obračunov. Neposredna plačila Odhodki za neposredna plačila so znašali 40 880 milijonov EUR, tj. 91,4 % skupnega zneska. Neposredni odhodki v okviru centraliziranega upravljanja Ti odhodki so znašali 359,8 milijona EUR, tj. 0,8 %, in so bili plačani neposredno s strani Komisije, večinoma pa so zajemali odhodke v zvezi z veterinarskimi in fitosanitarnimi ukrepi, računovodskimi podatki s kmetij, raziskavami kmetijskih struktur, obveščanjem o skupni kmetijski politiki itd. Razvoj podeželja v okviru nekdanjega Jamstvenega oddelka Evropskega kmetijskega usmerjevalnega in jamstvenega sklada (EKUJS) Za te programe ni več možno načrtovati odobritev za prevzem obveznosti. Države članice zdaj zaključujejo te programe in vračajo neupravičeno izplačane zneske. Končni neto znesek, vrnjen v okviru tega člena, je znašal 2,8 milijona EUR. Razvoj te razčlenitve po vrstah odhodkov za obdobje 2007–2012 je prikazan v Prilogi 6. [1] Postopek je naveden v Prilogi 1. [2] Ti zneski niso vključeni v proračunske postavke prejemkov (člen 670 za namenske prejemke za EKJS), so pa omenjeni v proračunskih opombah za ta člen. [3] Ti zneski niso vključeni v proračunske postavke prejemkov (člen 680 za začasne zneske za prestrukturiranje v sektorju sladkorja), so pa omenjeni v proračunskih opombah za ta člen. [4] P.m.: „pour mémoire“. [5] UL L 209, 11.8.2005, str. 1. [6] Te izjave o odhodkih države članice posredujejo mesečno na 10. dan v mesecu N+1. [7] Podrobne izjave države članice posredujejo (po razpredelnici 104) mesečno na 20. dan v mesecu N+1.